proxectonos/corpus_dominio_legal_administrativo_tmp huggingface dataset:
31/01/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.81678. Peche de parcela. Concello de Oleiros

Pilar Trinidad Berthon Thurston, solicita de Augas de Galicia por atoparse nas marxes do río Punxeiros, a autorización de obras, na parcela de referencia catastral 4239212NJ5043N, no lugar de Punxeiros, parroquia de Serantes (San Xián), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.81678. As obras solicitadas consisten no peche de parcela mediante tres filas de bloques y encima malla y postes metálicos con un cercado de mimbre. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 13 de xaneiro de 2022 O xefe do servizo territorial Néstor Rodríguez Arias (sinatura dixital ao marxe)
04/01/2022 | Administración LocalMunicipal
As Pontes de García Rodríguez
Persoal
Substitución nas funcións da alcaldía os días 29 e 30 de decembro de 2021

Consonte o previsto no artigo 44.2 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro, faise público que o alcalde designou ao primeiro tenente de alcalde, Antonio Alonso Román, substituír ao titular nas funcións da Alcaldía, nos seguintes termos: - Mediante o Decreto núm.2293/2021, do 29 de decembro (expediente 2021/G003/002411) para a substitución o día 29/12/2021, dende as 11:58 horas ata as 24:00 horas. - A través do Decreto núm.2315/2021, do 30 de decembro (expediente núm.2021/G003/002435), para a substitución o día 30/12/2021, dende as 12:47 horas ata as 24:00 horas. As Pontes de Cai Gacituaga Parmenter, 30 de decembro de 2021 A concelleira-delegada especial de Organización Interna e Medios Locais Delfi Diez de Revenga Del Romo
04/01/2022 | Administración LocalMunicipal
Monfero
Exposición pública aprobación padróns fiscais S. A. F. novembro 2021

Por acordo da X. G. L de data 29/12/2021 aprobáronse os padróns fiscais do mes de NOVEMBRO de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.728,06€ e 148€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, que tamén se publicará no taboleiro de anuncios electrónico do Concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquera outro recurso que estimen pertinente O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse entre o 29 e o 30 de decembro de 2021 ás respectivas entidades para o seu cargo nas contas designadas polos/as contribuíntes. Monfero, 29 de decembro de 2021 O Alcalde Andrés Feal Varela.
04/01/2022 | Administración LocalMunicipal
Padrón
Anuncio de nomeamento de persoal funcionario interino

Faise público que por Decreto do señor Alcalde número 914/2021, do 30 de decembro, nomeouse persoal funcionario interino pertencente á escala de administración xeral, subescala auxiliar, grupo C2, á seguinte persoa: - Azael Rebegea Sinovas. Padrón, 30 de decembro do 2021 O Alcalde (documento asinado dixitalmente) Asdo. Antonio Fernández Angueira
04/01/2022 | Administración LocalMunicipal
Arzúa
Emprazamento de interesados no recurso contencioso-administrativo. Procedemento ordinario 0007760/2021

Asunto: Emprazamento de interesados no recurso contencioso- administrativo. Procedemento ordinario 0007760/2021 En cumprimento do artigo 49.4 da Lei 29/1998, reguladora da Xurisdición Contencioso-Administrativa, ponse en coñecemento dos interesados no expediente, a interposición de recurso contencioso-administrativo pola procuradora dos tribunais Mircea Adrian Kiefer Azabal en nome e representación de D. Nestor Miguel Jesus Moises Velerdas Guilleuma, Rosana Mabel Darwiche Tourki e Armelina Azuela Golobart contra a Ordenanza reguladora do servizo de taxi en Arzúa, publicada no Boletín Oficial da Provincia de A Coruña o 17 de setembro de 2021 Emprazase a todos os interesados neste procedemento para que poidan persoarse como demandados no prazo de 9 días no: Procedemento: Procedemento Ordinario 0007760/2021 Órgano xudicial: T. S. X. GALICIA CON/AD SEC.3 A CORUÑA Obxecto: Recurso contencioso-administrativo pola procuradora dos tribunais Mircea Adrian Kiefer Azabal en nome e representación de D. Nestor Miguel Jesus Moises Velerdas Guilleuma, Rosana Mabel Darwiche Tourki e Armelina Azuela Golobart contra a Ordenanza reguladora do servizo de taxi en Arzúa, publicada no Boletín Oficial da Provincia de A Coruña o 17 de setembro de 2021 En Arzúa, 30 de decembro de 2021 O alcalde Asdo. José Luis García López
04/01/2022 | Administración LocalMunicipal
Carballo
Aprobación inicial do cadro de persoal do Concello de Carballo para 2022 (Expte.2021/X999/001738)

O cadro de persoal do Concello de Carballo para o exercicio 2022 foi aprobado inicialmente polo Pleno da Corporación en sesión 13/21 ordinaria de data 27 de decembro de 2021. Na Secretaría desta entidade local, atópase exposto ao público o expediente, por espazo de quince días hábiles, contados dende a publicación do presente anuncio no Boletín Oficial da Provincia para os efectos de reclamacións. Se durante o devandito prazo, non se presentasen alegacións ou reclamacións contra o expediente, se considerará definitivamente aprobado o cadro de persoal desta entidade para o ano 2022, procedendo, conforme o artigo 127 do Real decreto lexislativo 781/1986, do 18 de abril, á súa publicación íntegra. Carballo, 30 de decembro de 2021. O alcalde Evencio Ferrero Rodríguez
04/01/2022 | Administración LocalMunicipal
A Coruña
Rehabilitación e Vivenda
Anuncio de modificación das anualidades da convocatoria de subvencións para obras de mellora da eficiencia enerxética e accesibilidade en edificios de vivendas aprobada pola Xunta de Goberno Local en sesión do 2 de decembro de 2020.

ANUNCIO DE MODIFICACIÓN DAS ANUALIDADES DA CONVOCATORIA DE SUBVENCIÓNS PARA OBRAS DE MELLORA DA EFICIENCIA ENERXÉTICA E ACCESIBILIDADE EN EDIFICIOS DE VIVENDAS APROBADA POLA XUNTA DE GOBERNO LOCAL EN SESIÓN DO 2 DE DECEMBRO DE 2020. Mediante acordo da Xunta de Goberno Local do 13 de outubro de 2021 aprobouse a modificación da distribución do financiamento da convocatoria pública de axudas para a mellora de eficiencia enerxética e a accesibilidade en edificios de vivendas aprobada por acordo da Xunta de Goberno Local do 02.12.2021 (BOP 15.12.2020). Conforme o anterior, os importes da convocatoria, sen modificar a súa contía total nin o reparto entre aplicacións, que pasará a distribuirse nas seguintes anualidades: Aplicación Anualidade 2021 Anualidade 2022 Total 30.1522.78001 474.274,54 725.725,46 1.200.000,00 30.1522.78004. Ep.2. a) 636.395,04 563.604,96 1.200.000,00 30.1522.78004. Ep.2. b) y 2. c) 125.000,00 125.000,00 250.000,00 Total 1.235.669,58 1.414.330,42 2.650.000,00 A Coruña, 29 de decembro do 2021 A Alcaldesa P. D. A directora da área de urbanismo María Hernández García (Decreto de 26 de xuño de 2019; BOP nº 124 de 03/07/2019).
04/01/2022 | Administración LocalMunicipal
Miño
Nomeamento oficial da policía local funcionario de carreira

Faise público que o 6 de setembro de 2021 ditouse a Resolución da Alcaldía núm.760/2021, co seguinte dispositivo: “Logo de ver que don Jose Braulio Igado Antero con D. N. I. num.XXXXXXXXX superou o proceso selectivo e cumpre os requisitos para o seu nomeamento como persoal funcionario (escala de Administración Especial, Subescala de Servizos Especiais. Clase: Escala básica, categoría: Oficial Policía Local. Subgrupo C1), segundo a normativa aplicable (artigo 21 do decreto 243/2008, de 16 de outubro), polo que se desenvolve a Lei 4/2007, de 20 de abril, de Coordinación de Policías Locais. De conformidade co artigo 21.1. h) da Lei 7/1985, de 2 de abril, de Bases do Réxime Local; o artigo 136 do texto refundido das disposicións legais vixentes en materia de Réxime Local aprobado polo Real Decreto Lexislativo 781/1986, de 18 de abril; o artigo 7 do Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local, e o artigo 13 do Decreto 243/2008, de 16 de outubro, polo que se desenvolve a Lei 4/2007, de 20 de abril, de Coordinación de Policías Locais. Logo de ver canto antecede, esta Alcaldía e en uso das atribucións que lle confire o ordenamento xurídico, pola presente, resolve: 1.- Realizar o nomeamento como persoal funcionario (escala de Administración Especial, Subescala de Servizos Especiais. Clase: Escala básica, categoría: Oficial Policía Local. Subgrupo C1), a favor de don Jose Braulio Igado Antero con D. N. I. núm. *****797***. 2.- Adscribir definitivamente a Yago Vázque Gomez ao posto da RPT do Concello de Miño que se describe a continación: (praza grupo c; subgrupo C1; escala: administración especial; subescala: servizos especiais; denominación: oficial policía local; código: 5007). 3.- Requerir a don Jose Braulio Igado Antero que proceda a tomar posesión como funcionario, coa categoría de oficial da Policía Local deste Concello, dentro do prazo dun mes a partir da publicación deste nomeamento no BOP da Coruña. Se no prazo indicado non toma posesión como funcionario, quedará sen efecto o nomeamento realizado (salvo que poida acreditar un suposto de forza maior). 4.- Notificar a presente resolución ao interesado.” En Miño, a 30 de decembro de 2021 O Alcalde, Manuel Vázquez Faraldo
04/01/2022 | Administración LocalMunicipal
Cerceda
Secretaría
Corrección de erros axudas a natalidade 2022

Corrección de erros axudas a natalidade 2022 No BOP Nº 247, de data 29/12/2020, publicouse a convocatoria de axudas económicas de apoio a natalidade para a anualidade 2022, nas mesmas detectouse o seguinte erro: “4.2. O prazo de presentación de solicitudes será dende o día seguinte la publicación da convocatoria no Boletín Oficial da provincia ata o 31 de xaneiro de 2022.” Debendo poñer: “4.2. O prazo de presentación de solicitudes será dende o día seguinte da publicación da convocatoria no Boletín Oficial da provincia ata o 31 de xaneiro de 2023.” O que se publica os efectos de xeral coñecemento. Cerceda, 30 de decembro de 2021. O Alcalde-Presidente, Juan Manuel Rodríguez García.
04/01/2022 | Administración LocalMunicipal
Carballo
Aprobación inicial da modificación n.º 8 da RPT do Concello de Carballo (expte 2021/X999/001737).

O Pleno municipal, en sesión 13/21 ordinaria celebrada o 27 de decembro de 2021, aprobou inicialmente a modificación n.º 8 da relación de postos de traballo do Concello de Carballo (expte 2021/X999/001737). De acordo co artigo 202.2 da Lei 2/2015, do 29 de abril, de Emprego Público de Galicia, ábrese un prazo de información pública, mediante a inserción deste anuncio no BOP, durante vinte (20) días hábiles para a presentación de alegacións, reclamacións ou suxerencias, dirixidas á Alcaldía da Corporación. Se durante o prazo establecido non se presentasen alegacións, reclamacións ou suxerencias, o acordo considerarase definitivamente aprobado. A modificación inicialmente aprobada consiste en: Primeiro.- Modificación dos postos con código 06.00.00.01, “Xefe de Área de Formación e Emprego”, e con código 07.03.00.01, “Xefe do Servizo de Proxectos e Obras”, para adecuar o nivel do seu complemento de destino ao barrado dos mesmos. Segundo.- Modificación da valoración do posto con código 01.03.00.01, “Xefe de servizo”. Terceiro.- Modificación da Agrupación de Protección Civil, coa redenominación dos postos de “Oficial de Protección Civil” a “Oficial de Emerxencias”, tanto na ficha descritiva dos postos como na propia RPT, e a creación de tres postos novos de oficial, e o barrado entre persoal funcionario e laboral dos postos de oficial. Cuarto.- Modificación da Area de Deportes, Carballo, 30 de decembro de 2021. O alcalde Evencio Ferrero Rodríguez
04/01/2022 | Administración LocalMunicipal
Cerceda
Secretaría
Padrón bos días cole mes de decembro 2021

O decreto de alcaldía 1138/2021, de 29/12/2021 aprobou o padrón da taxa municipal polo uso do servizo de conciliación “ Bos Días Cole 2021-2022”, correspondente ó mes de decembro, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público, polo uso do servizo de conciliación “Bos Días Cole 2021-2022”, incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 29 de decembro de 2021 David Agustin Garcia Heras Danalachi. Alcalde do Concello de Cerceda
04/01/2022 | Administración LocalMunicipal
Val do Dubra
Aprobación padrón municipal do servizo de auga, sumidoiros e depuración 4º trimestre 2021

Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao CUARTO trimestre do ano 2021, que ascende a cantidade de 34.412,40 euros, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de UN MES, contando a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. Resumo: número de contribuintes 956.22.732,31 euros en concepto de auga, 1.717,25 euros en concepto de sumidoiros, 6.836,00 euros en concepto de depuración de augas residuais e, 3.126,84 euros correspondentes ao I. V. E. TOTAL 34.412,40 euros. O prazo de ingreso voluntario das débedas correspondentes ao CUARTO trimestre de 2021 será de 2 meses dende a publicación deste anuncio no BOP. Tras transcorrrer o dito prazo sen que se efectuase o ingreso, as débedas esixiranxe pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 28 de decembro de 2021. O Alcalde. Elsie Carmelo Alejandro Verdie Matabuena.
04/01/2022 | Administración LocalMunicipal
Narón
Intervención
Aprobación inicial dos orzamentos do exericicio 2022

Aprobados inicialmente polo Pleno do Concello en sesión ordinaria celebrada o 30/12/2021 o Orzamento Municipal, o Orzamento do Padroado de Cultura, o Orzamento Xeral do Concello de Narón, as Bases de Execución do mesmo, o Límite Máximo de Gasto non Financeiro e o Cadro de Persoal para o exercicio económico 2022, en cumprimento do disposto no art.169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse ao público na Intervención Xeral deste Concello, polo prazo de quince días hábiles que empezarán a contarse dende o día seguinte ao da inserción do presente edicto no Boletín Oficial da Provincia, a fin de que durante o mesmo os interesados lexitimados poidan formular as reclamacións que consideren oportunas para a súa resolución polo Pleno. No caso de non presentarse reclamacións, consideraranse definitivamente aprobados os orzamentos. Narón, 30 de decembro de 2021 A ALCALDESA Asdo. Marián Ferreiro Díaz
04/01/2022 | Administración LocalMunicipal
Coristanco
Ordenanza reguladora das bases de subvencións para actividades culturais, deportivas e ANPAS do Concello de Coristanco

ANUNCIO APROBACIÓN INICIAL DA ORDENANZA REGULADORA DAS BASES DE SUBVENCIÓNS DESTINADAS A ASOCIACIÓNS CULTURAIS, DEPORTIVAS E ANPAS DO CONCELLO DE CORISTANCO. Na sesión extraordinaria do Pleno do Concello de Coristanco celebrada o 27 de decembro de 2021, aprobase inicialmente a Ordenanza reguladora das BASES DE SUBVENCIÓNS DESTINADAS A ASOCIACIÓNS CULTURAIS, DEPORTIVAS E ANPAS do Concello de Coristanco. De conformidade co artigo 49 da Lei 7/1985, do 2 de abril, reguladora das bases do réxime local, o citado acordo sométese a información pública polo prazo de trinta días, que se contarán dende o día seguinte ao da publicación deste anuncio no Boletín Oficial da Provincia (BOP) da Coruña. Durante o dito prazo o expediente estará exposto ás persoas interesadas nas dependencias da Casa Consistorial sita na Avda. Fisterra, 112, 15147, Coristanco, A Coruña para que poidan formular as reclamacións ou suxestións que estimen pertinentes. Co mesmo fin, estará a dispor das ditas persoas interesadas no taboleiro de anuncios e edictos do Concello de Coristanco, a través da sede electrónica municipal. No caso de non presentarse reclamacións nin suxestións dentro do referido prazo, entenderase definitivamente adoptado o acordo de aprobación da dita ordenanza ate entón provisional. Coristanco, asinado polo alcalde, Juan Carlos García Pose, o día 30 de decembro de 2021
04/01/2022 | Administración LocalMunicipal
Toques
Anuncio aprobación inicial orzamento 2022

Aprobado inicialmente polo Pleno da Corporación en sesión extraordinaria celebrada en data 30 de decembro de 2021, o Orzamento Xeral do Concello para o exercicio económico 2022, en cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse ó público na Secretaría-Intervención deste Concello polo prazo de 15 días hábiles -que empezarán a contarse dende o seguinte ó da inserción do presente anuncio no Boletín Oficial Provincia-, a fin de que durante o mesmo os interesados poidan formular as reclamacións que consideren pertinentes, as cales deberán dirixirse ó Sr. Alcalde-Presidente desta Corporación. O orzamento considerarase definitivamente aprobado se durante o citado prazo non se presenta reclamación algunha; en caso contrario, o Pleno disporía dun mes para resolvelas. Unha vez aprobado definitivamente, o orzamento, resumido por capítulos, será obxecto de publicación no Boletín Oficial da Provincia. En Toques, a 30 de decembro de 2021 ALCALDE Asdo. José Ángel Penas García.
04/01/2022 | Administración LocalMunicipal
Outes
Anuncio de aprobación do padrón fiscal saneamento 2º semestre 2021

A Xunta de Goberno Local deste Concello, en sesión de 21 de decembro de 2021, aprobou o padrón fiscal do Saneamento do 2º semestre de 2021, composto por un total de 2,936 recibos, e ascende a un total de 52,848,00€. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do Concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 21 de xaneiro de 2022 ata o 21 de marzo de 2022. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 29 de decembro de 2021 O Alcalde, Manuel Gonzalez López
04/01/2022 | Administración LocalMunicipal
Santiso
Aprobación inicial orzamento municipal para o exercicio de 2022

TEXTO Aprobado inicialmente en sesión ordinaria do Pleno Municipal deste Concello, de data trinta de decembro de 2021, o Orzamento Xeral, Bases de Execución e o anexo de persoal funcionario e laboral, para o exercicio económico de 2022, con arranxo ao previsto no artigo 169 do Texto Refundido da lei Reguladora das Facendas Locais, aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse o público o expediente e a documentación preceptiva polo prazo de QUINCE días dende a publicación deste anuncio, aos efectos de reclamacións e alegacións. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (http://santiso.sedelectronica. gal). De conformidade co acordo adoptado o Orzamento considerarase definitivamente aprobado, se durante o citado prazo non se presentasen reclamacións. Santiso, 30 de decembro de 2021 O alcalde Manuel Adán López
04/01/2022 | Administración LocalMunicipal
O Pino
Aprobación definitiva do orzamento do exercicio 2022

Aprobado definitivamente, por ausencia de reclamacións ao acordo inicial, o presuposto para o exercicio 2022, en cumprimento do disposto no artigo 169 do RDL 2/2004, de 5 de marzo, faise público o cadro de persoal-relación de postos de traballo e os estados que integran o orzamento xeral, tanto en gastos como en ingresos, a nivel de capítulos, que ascenden aos importes que se detallan a continuación: *Estas prazas ten sido publicadas coa oferta pública de emprego 2021 para a estabilización do emprego temporal do concello de O Pino. O Pino, 30 de decembro de 2021. O alcalde Manuel Taboada Vigo
04/01/2022 | Administración LocalMunicipal
Cambre
Avocación da delegación especial do servizo de desenvolvemento asociativo conferida a dona María del Carmen Pan Matos - Días 7 e 10 de xaneiro de 2022

O día 29 de decembro de 2021, esta Alcaldía ditou a Resolución núm.2387/2021 que literalmente se transcribe a seguir: “Por Resolución desta Alcaldía núm.1323/2019, do 1 de xullo, conferín a dona Laimute Navines Oms a delegación especial do servizo de Desenvolvemento Asociativo, incluído na Área de Presidencia. Segundo o escrito rexistrado de entrada ao núm.0/4965 o día 28 de decembro de 2021, dona Laimute Navines Oms non poderá exercer as súas funcións como concelleira con delegación especial os días 7 e 10 de xaneiro de 2022. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro: Durante a ausencia de dona María del Carmen Pan Matos, os días 7 e 10 de xaneiro de 2022, o estudo, impulso, dirección e inspección das políticas sobre as que ostenta delegación especial serán exercidos por esta Alcaldía, quen ostenta a delegación xenérica da Área de Presidencia, na cal se atopan incluídos os proxectos, medidas e servizos desenvolvidos na delegación especial do servizo de Desenvolvemento Asociativo, isto tendo en conta o disposto na Resolución da Alcaldía núm.1323/2019, do 1 de xullo. Transcorrido o citado prazo de ausencia, dona Laimute Navines Oms continuará no exercicio das funcións que lle foron delegadas por esta Alcaldía. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para xeral coñecemento. Cambre, 30 de decembro de 2021 O alcalde Óscar A. García Patiño
28/01/2022 | Administración LocalMunicipal
Vimianzo
Anuncio de cobranza

Con data 24/01/2022 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE DECEMBRO 2021 co seguinte detalle: Mes de Decembro do ano 2021 (140 recibos por importe total de 6.575,47 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de febreiro de 2022 ata o día 31 de marzo de 2022. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 25 de xaneiro de 2022 A alcaldesa Mónica Rodríguez Ordóñez
28/01/2022 | Administración LocalMunicipal
Monfero
Anuncio modificación Bases convocatoria operario e reapertura prazo solicitudes

A Xunta de Goberno local deste Concello, á vista dos recursos presentados, na sesión celebrada o 19 de xaneiro de 2022, acordou: 1.- Modificar as bases reguladoras do procedemento para a selección e provisión en propiedade dunha praza de Operario de Servizos Múltiples, publicadas no BOP núm.148, do 6 de agosto de 2021, así como no DOG nº 169, do 2 de setembro, e no BOE nº 199, do 20 de agosto de 2021, eliminando o requisito incluído no punto 5. h): Estar en posesión dos CAP de mercadorías e viaxeiros en vigor, ou en condicións de obtelo antes do remate do prazo de presentación de solicitudes.2.- Publicar esta modificación no BOP, reabrir o prazo de presentación de solicitudes, anunciandoo no BOP, DOG e BOE, por un período igual ao inicial, 20 días naturais contados desde o seguinte hábil ao da publicación do anuncio no BOE, e continuar co procedemento de selección.3.- As persoas candidatas que presentaron a súa solicitude de participación no dito proceso de selección no prazo concedido inicialmente para este efecto, poderán desistir da súa solicitude mediante a presentación no Concello de escrito asinado e dirixido á Alcaldía no que así o manifesten, durante o novo prazo que se reabra para a presentación de solicitudes. De non comunicar o seu desistimento neste prazo entenderase que manteñen a súa solicitude de participación no proceso. Monfero, 24 de xaneiro de 2022. O ALCALDE Andrés Feal Varela
28/01/2022 | Administración LocalMunicipal
Fene
Secretaría
Aprobación padrón fiscal correspondente ao 4º trimestre do exercicio 2021 de subministro de auga e saneamento, canon de auga e coeficiente de vertedura

Por Resolución da Alcaldía núm.92/2022, de 24 de xaneiro, aprobouse o padrón fiscal correspondente ao 4º trimestre do exercicio 2021 de subministro de auga e saneamento, canon de auga e coeficiente de vertedura. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do Edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante esta Alcaldía. Finalizado o prazo de exposición pública os interesados poderán interpoñer os seguintes recursos: Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. A repercusión do canon de auga e do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte á publicación no BOP. Transcorrido o prazo indicado procederase a esixir os xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do canon de auga e coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 24 de xaneiro de 2022 O alcalde Asdo.: Juventino José Trigo Rey
28/01/2022 | Administración LocalMunicipal
Tordoia
Aprobación padrón fiscal das taxas polo servizo de abastecemento de auga, saneamento e canon da auga do 4º trimestre de 2021

Na Xunta de Goberno Local ordinaria que tivo lugar o 19 de xaneiro de 2022, por unanimidade dos asistentes acordouse o seguinte: 1.- Aprobar o padrón das taxas polo servizo de abastecemento de auga, saneamento e canon da auga correspondente ao cuarto trimestre 2021.2.- Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.- Establecer como período de cobramento en período voluntario, que abranguerá dende o 28/12/2021 ó 28/02/2022. Transcorrido o mesmo procederase a esixir os xuros de mora e o recargo que legalmente procedan, de acordo co previsto no artigo 28 da Lei Xeral Tributaria.4.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.4.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Tordoia, 20 de xaneiro de 2022 O alcalde, D. Eduardo Antonio Pereiro Liñares
28/01/2022 | Administración LocalMunicipal
Trazo
Delegación de funcións da Alcaldía por ausencia da Sra. alcaldesa

ASUNTO: Delegación de funciones da Alcaldía por ausencia da Sra. Alcaldesa EXPEDIENTE: 2022/G003/000006 En vista da ausencia prevista da Alcaldesa do Concello os días 20 e 21 de xaneiro de 2022. No uso das atribucións que me outorga a lexislación do réxime local, RESOLVO: 1. Delegar as funcións da Alcaldía no primeiro tenente de alcalde, D. Manuel Pereiro Muíño durante os días 20 e 21 de xaneiro de 2022.2. Notificar a presente resolución ó primeiro tenente de alcalde.3. Publicar no Boletín Oficial da Provincia a presente resolución para o seu coñecemento e efectos. En Trazo, mércores 19 de xaneiro de 2022 A Alcaldesa, Ante mín, Berthe Hernandez Ros Pampillon
28/01/2022 | Administración LocalMunicipal
Santiago de Compostela
Persoal
Nomeamento como persoal funcionario de carreira

Por Resolución da concelleira-delegada de Economía e Facenda, Persoal, Contratación e Modernización da Administración Local do 13 de decembro de 2021, se nomean a tres policías locais do Concello de Santiago de Compostela, co carácter de funcionarios de carreira, prazas encadadradas na escala de administración especial, subescala de servizos especiais, escala básica, categoría policias, (quenda de mobilidade), grupo C, subgrupo C1, unha praza correspondente á oferta de emprego do ano 2017 e dúas prazas correspondentes á oferta de emprego do ano 2019, aos seguintes: · Carlos Álvarez Álvarez. DNI número: * 1607* · Celma Carabali Cozma. DNI número: * 4625* · Joaquin Agustin Hinrichs Santamans. DNI número: * 4141* O que se publica para xeral coñecemento. Santiago de Compostela, 25 de xaneiro de 2022 Concelleira delegada de Economía e Facenda, Persoal, Contratación e Modernización da Administración Local (PD Dto. Alcaldía 17/06/2019) Marta Abal Rodríguez
28/01/2022 | Administración LocalMunicipal
Outes
Aprobación do padrón de actividades culturais e deportivas 4º trimestre 2021

Por Decreto de Alcaldía núm.2021-0618 de data 30 de decembro de 2021 aprobou o padrón fiscal das Actividades Culturais e Deportivas correspondente ao 4º TRIMESTRE DE 2021. Por medio deste Edicto procédese a notificar, de forma colectiva, os/as interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes, permanecerán no departamento de Servicios Sociais do concello de Outes para a súa consulta. Contra as liquidacións individuais obxecto de notificación colectiva poderase interpoñer perante a Alcaldía deste concello, o recurso de reposición previo ao contencioso administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real Decreto Lexislativo 2/2004, do 5 de marzo, que aproba o texto refundido da Lei reguladora das facendas locais). Outes, 24 de xaneiro de 2022 O alcalde, Manuel González López
28/01/2022 | Administración LocalMunicipal
Santiago de Compostela
Urbanismo. Sección de Patrimonio - Expropiacións
Expropiación complementaria. Acceso Sur á estación intermodal (parcelas 16, 17, 18 e 19) e inicio do expediente de xustiprezo. Rúa de Clara Campoamor

A Xunta de Goberno Local do Concello de Santiago de Compostela adoptou con data 30 de decembro de 2021 o seguinte acordo: Primeiro. Aprobar definitivamente a relación de bens e dereitos de necesaria ocupación para executar o Acceso sur á estación intermodal, segundo o Proxecto de expropiación aprobado pola Xunta de goberno o 28.09.2020 As seguintes parcelas figuran no Catastro como sistema viario, polo que non teñen referencia catastral Segundo. Iniciar o expediente de xustiprezo dos bens e dereitos afectados, co cumprimento dos trámites regulados no artigo 24 e seguintes da LEF. A tal fin, darase traslado aos expropiados das follas de aprezo da administración coa taxación anteriormente sinalada, intentando a adquisición dos bens afectados por mutuo acordo. O acordo notificarase persoalmente aos interesados e publicarase no Boletín Oficial da Provincia e nun xornal dos de maior difusión na provincia. Así mesmo, publicarase edicto no Boletín Oficial do Estado, para que serva de notificación aos interesados que non poidan ser citados persoalmente no seu domicilio (artigo 44 da Lei 39/2015 do procedemento administrativo común). Contra o acordo que declara a necesidade de ocupación das parcelas obxecto de expropiación (parcelas 16, 17, 18 e 19) os interesados poderán formular RECURSO POTESTATIVO DE REPOSICIÓN perante a Xunta de goberno. O prazo para presentar o recurso de reposición é UN MES, e contarase dende o día seguinte ao do recibo da notificación persoal, ou, no seu defecto, dende o derradeiro anuncio de publicación. Os interesados poderán formular RECURSO CONTENCIOSO-ADMINISTRATIVO perante o Xulgado do contencioso-administrativo no prazo de DOUS MESES, computado na mesma forma indicada no parágrafo anterior. Santiago de Compostela, 21 de xaneiro de 2022 A concelleira delegada de Urbanismo, Vivenda e Cidade Histórica (P. D. DEC/4742/2019 do 17 de xuño de 2019) Asdo.: Mercedes Rosón Ferreiro
28/01/2022 | Administración LocalMunicipal
Ortigueira
Intervención
Anuncio exposición pública padrón taxa recollida lixo exercicio 2022

Por resolución da Alcaldía número 2022-0036 deste Concello, foi aprobado o PADRÓN DE CONTRIBUÍNTES DE TAXA POLO SERVIZO MUNICIPAL DE RECOLLIDA DO LIXO CORRESPONDENTE AO ANO 2022. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o correspondente Xulgado do Contencioso-Administrativo, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario: o padrón anual fraccionase, para a súa cobranza, en dúas cotas semestrais cos seguintes período voluntarios de pagamento estimados (susceptibles de variacións en función das normas de cobranza fixadas polo servizo provincial de recadación da Deputación Provincial da Coruña que serán debidamente informadas): -primeiro semestre: dende o 15 de marzo ata 0 16 de maio de 2022, ambos inclusive. -segundo semestre. Dende o 15 de setembro ata o 15 de novembro do 2022, ambos inclusive. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. En Ortigueira o 24.01.2022 O Alcalde Juan V. Penabad Muras Documento asinado dixitalmente